единствена държава на гражданство, която се избира съгласно следния ред на приоритетност:
 —
 представяща данните държава;
 —
 ако лицето не е гражданин на представящата данните държава: друга държава членка;
 —
 ако лицето не е гражданин на държава членка: друга държава извън ЕС.
 В други случаи (например на двойно гражданство, при което и двете държави са в рамките на Съюза, но нито едната не е представящата данните държава) лицето може да избере коя държава на гражданство да се запише, или ако тази информация не е на разположение, представящата данните държава може да определи към коя държава на гражданство следва да се отнася лицето.
 Списъкът на държавите и съответните кодове са определени съгласно списъка на Евростат на стандартните кодове (код SCL GEO) (6).
 Категорията „без гражданство“ отговаря на лице без признато гражданство на държава.
 —
 държава на основното гражданство (код SCL GEO);
 —
 без гражданство;
 —
 чуждо гражданство, но държавата е неизвестна;
 —
 не е посочено (1).
 —
 не е приложимо (2).
 Държава на раждане на бащата
 Променливата отчита държавата на раждане на бащата на лицето, т.е. държавата на обичайно местопребиваване (в сегашните ѝ граници, ако има такава информация) на майката на бащата на лицето към датата на раждането му, или при липса на такова сведение — държавата (в сегашните ѝ граници, ако има такава информация), в която е настъпило раждането на бащата на лицето.
 Информацията относно държавата на раждане на бащата следва да бъде получена в съответствие със същите правила, предвидени за променливата „държава на раждане“.
 „Баща“ означава родител от мъжки пол на „син“ или „дъщеря“, който е рòден (биологичен), осиновител или доведен/заварен.
 В случай на лице, което има не само рòден (биологичен) баща, но например и осиновител или доведен баща, държавата на раждане следва да означава държавата на този, който действително е отгледал лицето и е действал като баща в емоционален или правен смисъл, например настойникът от мъжки пол.
 В случай на лице с родители от един и същи пол, като и двамата родители са от женски пол, тази променлива може да се използва за отчитане на държавата на раждане на една от майките.
 Списъкът на държавите и съответните кодове са определени съгласно списъка на Евростат на стандартните кодове (код SCL GEO) (6).
 —
 държава на раждане на бащата (код SCL GEO);
 —
 бащата е роден в чужбина, но държавата на раждане на бащата е неизвестна;
 —
 не е посочено (1).
 —
 не е приложимо (2).
 Държава на раждане на майката
 Променливата отчита държавата на раждане на майката на лицето, т.е. държавата на обичайно местопребиваване (в сегашните ѝ граници, ако има такава информация) на майката на майката на лицето към датата, на която тя я е родила, или при липса на такова сведение — държавата (в сегашните ѝ граници, ако има такава информация), в която е настъпило раждането на майката на лицето.
 Информацията относно държавата на раждане на майката следва да бъде получена в съответствие със същите правила, предвидени за променливата „държава на раждане“.
 „Майка“ означава родител от женски пол на „син“ или „дъщеря“, която е рòдна (биологична), осиновителка или